അഫ്ഗാനില് നരനായാട്ട് തുടര്ന്ന് താലിബാന്: മാദ്ധ്യമപ്രവര്ത്തരേയും കുടുംബത്തേയും തേടിപ്പിടിച്ച് വധിക്കുന്നു: ജര്മ്മന് മാദ്ധ്യമപ്രവര്ത്തകന്റെ ബന്ധുവിനേയും വധിച്ചു ബെര്ലിന്: ജര്മ്മന് മാദ്ധ്യമപ്രവര്ത്തകന്റെ ബന്ധുവിനെ വധിച്ച് താലിബാന്. ദൂഷെ വെല്ലെയിലെഡിഡബ്ല്യൂ മാദ്ധ്യമ പ്രവര്ത്തകന്റെ ബന്ധുവിനെയാണ് താലിബാന് കൊലപ്പെടുത്തിയത്. മാദ്ധ്യമപ്രവര്ത്തകന് വേണ്ടി വീടുകള് തോറും കയറി ഇറങ്ങി പരിശോധന നടത്തിയിരുന്നു. ഇതിനിടെയാണ് ബന്ധുവിനെ വധിച്ചത്. ഡിഡബ്ല്യൂ ഡയറക്ടര് ജനറല് പീറ്റര് ലിംബോര്ഗ് സംഭവത്തില് ദുഃഖം രേഖപ്പെടുത്തി. മാദ്ധ്യമപ്രവര്ത്തകരോടും കുടുംബത്തോടും താലിബാന് നടത്തുന്ന ഭീകരവാദത്തിന്റെ തെളിവാണ് പുറത്തുവരുന്നതെന്ന് അദ്ദേഹം പറഞ്ഞു. തങ്ങളുടെ എഡിറ്റര്മാരില് ഒരാളുടെ ബന്ധുവിനേയും താലിബാന് വധിച്ചു. ജീവനക്കാരും കുടുംബവും വലിയ അപകടത്തിലാണെന്നും അദ്ദേഹം പറഞ്ഞു. മാദ്ധ്യമപ്രവര്ത്തകര്ക്കായി താലിബാന് വന് തോതില് അന്വേഷണം ആരംഭിച്ചിരുന്നു. ഡിഡബ്ല്യൂവിന്റെ പല മാദ്ധ്യമപ്രവര്ത്തകരുടേയും വീടുകളില് താലിബാന് പരിശോധന നടത്തി. മാദ്ധ്യമ സ്വാതന്ത്ര്യത്തിന് മേലുള്ള കടന്നുകയറ്റമാണിത്. അടിയന്തിര സഹായം തേടി ജര്മ്മന് സര്ക്കാരിനെ സമീപിച്ചിട്ടുണ്ടെന്നും അദ്ദേഹം അറിയിച്ചു. കഴിഞ്ഞ ദിവസം സിഎന്എന് മാദ്ധ്യമപ്രവര്ത്തകയേയും ക്യാമറമാനേയും താലിബാന് ഭീകരര് ക്രൂരമായി മര്ദ്ദിച്ചിരുന്നു. കറുത്ത ഹിജാബ് ധരിച്ച വനിതാ റിപ്പോര്ട്ടറെ മുഖം മറയ്ക്കാന് ആവശ്യപ്പെട്ട് താലിബാന് ഭീകരര് മര്ദ്ദിക്കുകയായിരുന്നു. കൂടാതെ കാണ്ഡഹാറില് ഇന്ത്യന് ഫോട്ടോ ജേണലിസ്റ്റ് ഡാനിഷ് സിദ്ദിഖി കൊല്ലപ്പെട്ടതും താലിബാന്റെ ആക്രമണത്തിലായിരുന്നു.